CELEX: 32004D0833
Language: el
Date: 2004-12-02 00:00:00
Title: Απόφαση 2004/833/ΚΕ̠̠Α του Συμβουλίου, της 2ας Δεκεμβρίου 2004, για την εφαρμογή της κοινής δράσης 2002/589/ΚΕ̠̠Α ενόψει της συμβολής της Ευρωπαϊκής Ένωσης στην ECOWAS στα πλαίσια του μορατόριουμ για τα όπλα και τον ελαφρύ οπλισμό

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 359/65
            
         
      ΑΠΌΦΑΣΗ 2004/833/ΚΕΠΠΑ ΤΟΥ ΣΥΜΒΟΥΛΊΟΥ
   
   της 2ας Δεκεμβρίου 2004
   για την εφαρμογή της κοινής δράσης 2002/589/ΚΕΠΠΑ ενόψει της συμβολής της Ευρωπαϊκής Ένωσης στην ECOWAS στα πλαίσια του μορατόριουμ για τα όπλα και τον ελαφρύ οπλισμό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή δράση 2002/589/ΚΕΠΠΑ του Συμβουλίου της 12ης Ιουλίου 2002 για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού (1), και ιδίως το άρθρο 3, σε συνδυασμό με το άρθρο 23 παράγραφος 2, της συνθήκης για την Ευρωπαϊκή Ένωση,
   Εκτιμώντας τα ακόλουθα:
   
               (1)
            
            
               Η υπέρμετρη και ανεξέλεγκτη συσσώρευση και διάδοση φορητών όπλων και ελαφρού οπλισμού συνιστά απειλή για την ειρήνη και την ασφάλεια και μειώνει τις προοπτικές βιώσιμης ανάπτυξης, ιδίως στη Δυτική Αφρική.
            
         
               (2)
            
            
               Κατά την επιδίωξη των στόχων του άρθρου 1 της κοινής δράσης 2002/589//ΚΕΠΠΑ, η Ευρωπαϊκή Ένωση προτίθεται να δρά στα σχετικά διεθνή φόρα για την προαγωγή των μέτρων οικοδόμησης εμπιστοσύνης. Υπό την έννοια αυτή, η παρούσα απόφαση αποσκοπεί στην εφαρμογή της εν λόγω κοινής δράσης.
            
         
               (3)
            
            
               Η Ευρωπαϊκή Ένωση εκτιμά ότι η παροχή χρηματοδοτικής συνεισφοράς και τεχνικής συνδρομής θα συμβάλει στην εδραίωση της πρωτοβουλίας της Οικονομικής Κοινότητας των Δυτικοαφρικανικών Κρατών (ECOWAS) στον τομέα των φορητών όπλων και του ελαφρού οπλισμού.
            
         
               (4)
            
            
               Η Ευρωπαϊκή Ένωση έχει συνεπώς την πρόθεση να παράσχει χρηματοδοτική ενίσχυση και τεχνική συνδρομή στην ECOWAS σύμφωνα με τον τίτλο II της κοινής δράσης 2002/589/ΚΕΠΠΑ,
            
         ΑΠΟΦΑΣΙΖΕΙ:
   Άρθρο 1
   1.   Η Ευρωπαϊκή Ένωση συμβάλλει στην υλοποίηση προγραμμάτων στα πλαίσια του μορατόριουμ της ECOWAS για την εισαγωγή, την εξαγωγή και την κατασκευή φορητών όπλων και ελαφρού οπλισμού.
   2.   Προς τον σκοπό αυτό, η Ευρωπαϊκή Ένωση παρέχει χρηματοδοτική συνεισφορά και τεχνική συνδρομή για τη δημιουργία μονάδας φορητών όπλων στους κόλπους της Τεχνικής Γραμματείας της ECOWAS και για τη μετατροπή του μορατόριουμ σε σύμβαση για τα φορητά όπλα και τον ελαφρύ οπλισμό μεταξύ των κρατών της ECOWAS. Οι σχετικές λεπτομέρειες για την εν λόγω συνδρομή περιλαμβάνονται στο παράρτημα.
   Άρθρο 2
   1.   Για την πραγματοποίηση των στόχων του άρθρου 1, η Προεδρία θα διορίσει Διευθυντή Προγράμματος, ο οποίος θα έχει την έδρα του στην Abuja της Νιγηρίας.
   2.   Ο Διευθυντής Προγράμματος εκτελεί τα καθήκοντά του υπό την ευθύνη της Προεδρίας.
   3.   Ο Διευθυντής Προγράμματος υποβάλλει σε τακτά διαστήματα έκθεση στο Συμβούλιο ή τα αρμόδια όργανά του μέσω της Προεδρίας, επικουρούμενης από τον Γενικό Γραμματέα/Ύπατο Εκπρόσωπο για την ΚΕΠΠΑ.
   4.   Κατά την εκτέλεση των καθηκόντων του ο Διευθυντής Προγράμματος συνεργάζεται, όταν τούτο απαιτείται, με τις τοπικές αποστολές των κρατών μελών και της Επιτροπής.
   Άρθρο 3
   Η δημοσιονομική εφαρμογή της παρούσας απόφασης ανατίθεται στην Επιτροπή. Προς τούτο, η Επιτροπή συνάπτει συμφωνία χρηματοδότησης με την ECOWAS σχετικά με τους όρους χρήσης της συνεισφοράς της Ευρωπαϊκής Ένωσης, η οποία θα λάβει τη μορφή μη επιστρεπτέας ενίσχυσης. Η ενίσχυση αυτή θα χρησιμοποιηθεί, μεταξύ άλλων, για να καλυφθούν επί δώδεκα μήνες οι μισθοί, οι ταξιδιωτικές δαπάνες, οι προμήθειες και ο εξοπλισμός που χρειάζονται για τη δημιουργία μονάδας φορητών όπλων στους κόλπους της Τεχνικής Γραμματείας της ECOWAS και για τη μετατροπή του μορατόριουμ σε σύμβαση για τα φορητά όπλα και τον ελαφρύ οπλισμό μεταξύ των κρατών της ECOWAS. Η σύμβαση χρηματοδότησης που θα συναφθεί θα διευκρινίζει ότι η ECOWAS εξασφαλίζει δημοσιότητα στη συνδρομή που παρέχει η Ευρωπαϊκή Ένωση στο πρόγραμμα, ανάλογη προς την κλίμακά της.
   Άρθρο 4
   1.   Το ποσό δημοσιονομικής αναφοράς για τους σκοπούς του άρθρου 1 ανέρχεται σε 515 000 EUR.
   2.   Η Προεδρία και η Επιτροπή υποβάλλουν στα αρμόδια όργανα του Συμβουλίου τακτικές εκθέσεις για τη συνοχή των δραστηριοτήτων της Ευρωπαϊκής Ένωσης στον τομέα των φορητών όπλων και του ελαφρού οπλισμού, ιδίως όσον αφορά τις αναπτυξιακές της πολιτικές σύμφωνα με το άρθρο 9 παράγραφος 1, της κοινής δράσης 2002/589/ΚΕΠΠΑ. Ειδικότερα, η Επιτροπή υποβάλλει έκθεση για τα θέματα του άρθρου 3 πρώτη φράση. Οι πληροφορίες αυτές βασίζονται ειδικότερα στις τακτικές εκθέσεις που υποβάλλει η ECOWAS στα πλαίσια της συμβατικής της σχέσης με την Επιτροπή.
   Άρθρο 5
   Η παρούσα απόφαση παράγει αποτελέσματα από την ημερομηνία εκδόσεώς της. Η ισχύς της λήγει στις 31 Δεκεμβρίου 2005.
   Άρθρο 6
   Η παρούσα απόφαση επανεξετάζεται εντός εξαμήνου από την ημερομηνία εκδόσεως της.
   Άρθρο 7
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 2 Δεκεμβρίου 2004.
      
         
            Για το Συμβούλιο
         
         
            Ο Πρόεδρος
         
         J. P. H. DONNER
         
      
   
   
      (1)  ΕΕ L 191 της 19.7.2002, σ. 1.
   
      ΠΑΡΑΡΤΗΜΑ
      ΣΧΕΔΙΟ ΑΡΩΓΗΣ ΤΗΣ ΕΕ ΠΡΟΣ ΤΗΝ ΟΙΚΟΝΟΜΙΚΗ ΚΟΙΝΟΤΗΤΑ ΤΩΝ ΔΥΤΙΚΟΑΦΡΙΚΑΝΙΚΩΝ ΚΡΑΤΩΝ ECOWAS
      Σκοπός του σχεδίου: μετατροπή του μορατόριουμ της ECOWAS για την εισαγωγή, την εξαγωγή και την κατασκευή φορητών όπλων και ελαφρύ οπλισμού σε νομικά δεσμευτική περιφερειακή σύμβαση τον Δεκέμβριο του 2005, με προοπτική την επιχειρησιακή συμβολή της Δυτικής Αφρικής στη διάσκεψη επισκόπησης του Προγράμματος Δράσης των Ηνωμένων Εθνών το 2006.
      Χρονοδιάγραμμα και εφαρμογή του σχεδίου: παρουσίαση, τον Δεκέμβριο του 2005, σχεδίου περιφερειακής σύμβασης για τα φορητά όπλα και τον ελαφρύ οπλισμό στους αρχηγούς κρατών της ECOWAS.
      
                  —
               
               
                  Ιανουάριος-Ιούνιος 2005: αξιολόγηση του νομοθετικού και ρυθμιστικού πλαισίου σε θέματα φορητών όπλων και ελαφρού οπλισμού των 15 χωρών της ECOWAS.
                  
                              —
                           
                           
                              Εκμετάλλευση της σχετικής τεχνογνωσίας που αποκτήθηκε εν προκειμένω από το Σχέδιο δράσης για την εφαρμογή του Προγράμματος συντονισμού και αρωγής για την ασφάλεια και την ανάπτυξη (PECASED) (Μάρτιος 1999-Νοέμβριος 2004) κατά τη σύσταση εθνικών επιτροπών με τη βοήθεια της κοινωνίας των πολιτών.
                           
                        
                              —
                           
                           
                              Τοποθέτηση ενός αφρικανού εμπειρογνώμονα επιφορτισμένου με την αξιολόγηση, ο οποίος να διαθέτει τεχνογνωσία στο ζήτημα των φορητών όπλων και του ελαφρού οπλισμού στην περιοχή της ECOWAS (και ο οποίος να προέρχεται από το προσωπικό του ECOWAS), υπό τον έλεγχο του εκτελεστικού γραμματέα της ECOWAS. Διαμονή μιας εβδομάδας σε κάθε χώρα της ECOWAS με σκοπό τον προσδιορισμό των ειδικών εθνικών προσεγγίσεων όσον αφορά το πρόβλημα των φορητών όπλων.
                           
                        
                              —
                           
                           
                              Συνεκτίμηση των εμπειριών, στον εν λόγω τομέα, των άλλων περιφερειακών αφρικανικών οργανώσεων (SADC / Ανατολική Αφρική):
                              
                                          —
                                       
                                       
                                          Πρωτόκολλο της SADC για τα πυροβόλα όπλα (2001)
                                       
                                    
                                          —
                                       
                                       
                                          Συντονισμένο πρόγραμμα δράσης του Ναϊρόμπι (2004) για το πρόβλημα της διάδοσης των φορητών όπλων
                                       
                                    
                        
                              —
                           
                           
                              Προπαρασκευαστική συνεδρίαση της Μονάδας φορητών όπλων της ECOWAS για τη διοργάνωση σεμιναρίου / συνόδου διαπραγμάτευσης (Abuja). Παρουσίαση, από τον εμπειρογνώμονα του PECASED, των αποτελεσμάτων της περιφερειακής αξιολόγησης στη Μονάδα φορητών όπλων.
                           
                        
            
                  —
               
               
                  Ιούλιος-Σεπτέμβριος 2005:
                  
                              —
                           
                           
                              Σύνταξη του σχεδίου περιφερειακής σύμβασης από την Μονάδα φορητών όπλων.
                           
                        
                              —
                           
                           
                              Προώθηση του σχεδίου σύμβασης στα κράτη ECOWAS από τον εκτελεστικό γραμματέα της ECOWAS.
                           
                        
            
                  —
               
               
                  Οκτώβριος-Νοέμβριος 2005:
                  
                              —
                           
                           
                              Οργάνωση σεμιναρίου / συνόδου διαπραγμάτευσης στην Abuja με τη συμμετοχή των αντιπροσώπων των κρατών και των εθνικών εμπειρογνωμόνων των 15 κρατών της ECOWAS.
                           
                        
                              —
                           
                           
                              Οριστική διατύπωση του σχεδίου περιφερειακής σύμβασης από την Μονάδα φορητών όπλων.
                           
                        
            
                  —
               
               
                  Δεκέμβριος 2005:
                  
                              —
                           
                           
                              Παρουσίαση στους αρχηγούς κρατών της ECOWAS του οριστικού σχεδίου Σύμβασης κατά τη διάρκεια τακτικής συνόδου κορυφής της ECOWAS και έναρξη της διαδικασίας έγκρισης.